1803 ජූනි 24 දිනය ඉංග්‍රීසීන්ට දැඩි පීඩාවක් ගෙන දෙන දිනයක් වූයේ ඔවුන්ගේ මහනුවර බළකොටුවට ශ්‍රී වික්‍රමගේ හමුදාවන්ගෙන් දැඩි ප්‍රහාර එල්ල වීම හේතුවෙනි. ඉංග්‍රීසි සේනාවේ නායකයා වූයේ මේජර් ඇඩම් ඩේව්ය. ශ්‍රී වික්‍රමගේ ප්‍රහාරයන්ට මුහුණ දෙන්නට හැකියාවක් නොමැති බව ඔහු තේරුම් ගත්තේය. හවස 2.00 ට පමණ බළ කොටුවේ සුදු කොඩියක් එසවූයේ යටත් වූ බව සංකේතවත් කරන්නටය. යටත් වීමේ කොන්දේසි අනුව මේජර් ඇඩම් ඩේව් මුත්තුසාමි කුමාරයා යුරෝපීය නිලධාරීන් හා භටයන්, මැලේ භටයන්, බෙංගාලි ලංසක්කාරයන් හා ඉන්දීය පුරෝගාමී භටයන් මහනුවර හැරදා ත්‍රිකුණාමලයට යාම සඳහා උඩවත්ත කැලය හරහා මහවැලි ගංතෙරට ගියහ. ඒ වනවිට හවස් වී තිබිණ. වර්ෂාව නිසා මහවැලි ගඟ දෙගොඩතළා ගලා යමින් තිබිණ. ගඟින් එතෙර වීමට ක්‍රමයක් නොතිබූ නිසා ගඟ අද්දර තිබූ බෝ ගසක් යට ඔවුහු ලැගුම් ගත්හ. වර්ෂා සහිත එම රැයෙහි කිසිවකුගෙන් කිසිදු ප්‍රහාරයක් ඔවුනට එල්ල නොවිණ.
සුදු කොඩියක් එසවූයේ ඇයි ?
යටත් වූ බව සංකේතවත් කරන්නටය